CELEX: 52002SC0836
Language: da
Date: 2002-07-17
Title: Udkast til Kommissionens forordning om rammefinansforordning for de organer, der er omhandlet i artikel 185 i Rådets forordning (EF, Euratom) nr. ... (finansforordning vedrørende det almindelige budget)

Avis juridique important

|

52002SC0836

Udkast til Kommissionens forordning om rammefinansforordning for de organer, der er omhandlet i artikel 185 i Rådets forordning (EF, Euratom) nr. ... (finansforordning vedrørende det almindelige budget)  /* SEK/2002/0836 endelig udg. */  

Udkast til KOMMISSIONENS FORORDNING om rammefinansforordning for de organer, der er omhandlet i artikel 185 i Rådets forordning (EF, Euratom) nr. ... (finansforordning vedrørende det almindelige budget)INDHOLDSFORTEGNELSEBEGRUNDELSEAFSNIT I FORMÅLAFSNIT II BUDGETPRINCIPPERKAPITEL 1 PRINCIPPET OM BUDGETTETS ENHED OG KORREKTHEDKAPITEL 2 PRINCIPPET OM ETÅRIGHEDKAPITEL 3 LIGEVÆGTSPRINCIPPETKAPITEL 4 PRINCIPPET OM ÉN REGNINGSENHEDKAPITEL 5 BRUTTOPRINCIPPETKAPITEL 6 SPECIFICERINGSPRINCIPPETKAPITEL 7 PRINCIPPET OM FORSVARLIG ØKONOMISK FORVALTNINGKAPITEL 8 PRINCIPPET OM KLARHED OG ÅBENHEDAFSNIT III OPSTILLING AF BUDGETTET OG DETTES STRUKTURKAPITEL 1 OPSTILLING AF BUDGETTETKAPITEL 2 BUDGETTETS STRUKTUR OG UDFORMNINGAFSNIT IV GENNEMFØRELSE AF BUDGETTETKAPITEL 1 GENERELLE BESTEMMELSERKAPITEL 2 FINANSIELLE AKTØRERAfdeling 1 Princippet om adskillelse af funktionerAfdeling 2 Den anvisningsberettigedeAfdeling 3 RegnskabsførerenAfdeling 4 ForskudsbestyrerenKAPITEL 3 DE FINANSIELLE AKTØRERS ANSVARAfdeling 1 Generelle bestemmelserAfdeling 2 Bestemmelser for den anvisningsberettigede og anvisningsberettigedebemyndiget ved delegation eller subdelegationAfdeling 3 Bestemmelser for regnskabsførere og forskudsbestyrereKAPITEL 4 FORVALTNING AF INDTÆGTERAfdeling 1 Generelle bestemmelserAfdeling 2 Overslag over fordringerAfdeling 3 Fastlæggelse af fordringerAfdeling 4 Anvisning til indbetalingAfdeling 5 InkasseringAfdeling 6 Specifikke bestemmelser vedrørende gebyrer og afgifterKAPITEL 6 FORVALTNING AF UDGIFTERAfdeling 1 Indgåelse af udgiftsforpligtelserAfdeling 2 Fastsættelse af udgifterAfdeling 3 Anvisning til betaling af udgifterAfdeling 4 Betaling af udgifterAfdeling 5 Tidsfrister i forbindelse med forvaltning af udgifterKAPITEL 7 EDB-SYSTEMERKAPITEL 8 DEN INTERNE REVISORAFSNIT VI INDGÅELSE AF OFFENTLIGE AFTALERAFSNIT VI TILSKUD YDET AF AGENTURETAFSNIT VII AFLÆGGELSE AF ÅRSREGNSKABET OG REGNSKABSFØRINGKAPITEL 1 AFLÆGGELSE AF ÅRSREGNSKABETKAPITEL 2 OPSTILLING AF REGNSKABERAfdeling 1 Fælles bestemmelserAfdeling 2 Det almindelige regnskabAfdeling 3 BudgetregnskabetKAPITEL 4 FORMUEFORTEGNELSEAFSNIT VIII EKSTERN REVISION OG DECHARGEKAPITEL 1 EKSTERN REVISIONKAPITEL 2 DECHARGEAFSNIT X OVERGANGSBESTEMMELSER OG AFSLUTTENDE BESTEMMELSERBEGRUNDELSE1. De fællesskabsorganer, der har status som juridiske personer, skal i henhold til artikel 142 i finansforordningen vedrørende De Europæiske Fællesskabers almindelige budget (herefter benævnt finansforordningen), som blev vedtaget i 1977, vedtage finansielle bestemmelser, som i så vid udstrækning som muligt skal være de samme som bestemmelserne i den generelle finansforordning.2. Den nye generelle finansforordning, der finder anvendelse fra 1. januar 2003, er udtryk for en dybtgående reform af EU-institutionernes budgetmæssige og finansielle forvaltning, og den medfører bl.a., at den centraliserede efterfølgende kontrol af gennemførelsestransaktionerne afskaffes, og at de anvisningsberettigede tillægges et øget ansvar. Det er derfor nødvendigt, at de finansielle bestemmelser for fællesskabsorganerne gennemgår samme udvikling og medtager de nye fremgangsmåder.I den nye generelle finansforordnings artikel 185 hedder det:a) Kommissionen udarbejder en rammefinansforordning for de organer nedsat af Fællesskaberne, som er juridiske personer, der kan modtage tilskud over budgettet. De finansielle bestemmelser for sådanne organer kan kun afvige fra rammeforordningen, hvis det er nødvendigt som følge af de særlige behov, der gør sig gældende for det enkelte organ, og kun hvis Kommissionen på forhånd giver sit samtykke.b) Europa-Parlamentet meddeler, efter henstilling fra Rådet, decharge for gennemførelsen af budgettet for disse organer.c) Kommissionens interne revisor udøver over for disse organer de samme beføjelser som dem, han udøver over for Kommissionens tjenestegrene.d) Organerne anvender de regnskabsregler, der nævnes i artikel 132, for at deres årsregnskab kan konsolideres med Kommissionens årsregnskab.Desuden fastslås det i artikel 46, stk. 3, litra d), i den nye generelle finansforordning, at stillingsfortegnelsen for de i artikel 185 omhandlede organer skal vedtages af budgetmyndigheden (Rådet og Europa-Parlamentet). I artikel 14 i den nye generelle finansforordning hedder det endvidere, at forbuddet mod at indgå forpligtelser også gælder for fællesskabsorganer, der er juridiske personer.3. På grundlag af et forslag fra Revisionsretten har artikel 185 således skabt en ny forbindelse mellem de finansielle bestemmelser for de enkelte fællesskabsorganer og finansforordningen vedrørende De Europæiske Fællesskabers almindelige budget. Kommissionen er derfor blevet pålagt at udarbejde en rammeforordning, på grundlag af hvilken hvert af de i artikel 184 omhandlede organer inden den 1. januar 2003 skal vedtage sin egen finansforordning. Nærværende dokument er et udkast til denne rammefinansforordning, som vil gøre det muligt at opnå en større harmonisering mellem fællesskabsorganernes finansielle bestemmelser, regnskabsbestemmelser og kontrolbestemmelser og de bestemmelser, der gælder for institutionerne.4. Udarbejdelsen af udkastet er foregået i en arbejdsgruppe med deltagelse af Kommissionens tjenestegrene, repræsentanter for de pågældende organer og på uformelt plan af repræsentanter for Revisionsretten. Udkastet er opbygget på grundlag af finansforordningen vedrørende De Europæiske Fællesskabers almindelige budget, hvis bestemmelser det har overtaget, når de er relevante for fællesskabsorganerne, samtidig med at de enkelte organer har fået mulighed for at foreslå de ændringer, der er nødvendige af hensyn til deres forvaltning, i forståelse med Kommissionen, og har fået ansvaret for at anvende de gennemførelsesbestemmelser, som organerne finder det nødvendigt at vedtage på internt plan.5. Udkastet til rammefinansforordningen omfatter således ikke følgende bestemmelser i den nye finansforordning, som ikke er relevante for fællesskabsorganerne:- de særlige bestemmelser i den generelle finansforordning, som vedrører aktionsområder, der er fællesskabsorganerne uvedkommende (EUGFL, strukturfondene, forskning, foranstaltninger udadtil og kontorer) samt bestemmelserne i del III- den generelle finansforordnings liste over øremærkede indtægter er ikke medtaget i sin helhed- den detaljerede procedure for bevillingsoverførsel og for budgettets opstilling- de forskelligartede gennemførelsesmetoder, som afspejler decentraliserings aspektet- de budgetmæssige oplysninger til Europa-Parlamentet og Rådet, eftersom disse institutioner ikke er budgetmyndighed for de organer, som rammefinansforordningen vedrører- forpligtelsen til at udarbejde en oversigt over udgifter klassificeret efter anvendelse, som er indskrevet i den nye finansforordning for Kommissionen, men som er valgfri for fællesskabsorganerne, for hvilke metoden ikke har stor betydning- bestemmelserne om tilskud og kontrakter, som er erstattet af en henvisning til den generelle finansforordning.6. Selv om artikel 185 i den nye generelle finansforordning ikke foreskriver en interinstitutionel høring, har Kommissionen forpligtet sig til (jf. erklæringen om artikel 185) at høre Revisionsretten, Europa-Parlamentet og Rådet om nærværende udkast.Dette er grunden til, at den pågældende tekst skal vedtages af Kommissionen i form af et udkast og fremsendes til de tre institutioner til høring. Disse har i henhold til samme erklæring forpligtet sig til at udtale sig inden for seks uger efter modtagelsen. Kommissionen vil vedtage den endelige tekst i tide, inden den nye finansforordning træder i kraft den 1. januar 2003.Udkast til KOMMISSIONENS FORORDNING om rammefinansforordning for de organer, der er omhandlet i artikel 185 i Rådets forordning (EF, Euratom) NR. ... (finansforordning vedrørende det almindelige budget)KOMMISSIONEN FOR DE EUROPÆISKE FÆLLESSKABER HAR -under henvisning til Rådets forordning (EF, Euratom) nr. ...... af 25. juni 2002 om finansforordningen vedrørende De Europæiske Fællesskabers almindelige budget, særlig artikel 185, stk. 1 [1], og[1]   EFT L ... af ... , s. 1.ud fra følgende betragtninger:(1) Med henblik på varetagelsen af visse fællesskabsaktiviteter er der oprettet fællesskabsorganer, der er juridiske organer og som følge deraf har deres eget budget, som er undergivet specifikke finansielle bestemmelser.(2) For at sikre en vis overensstemmelse mellem disse bestemmelser og Rådets forordning (EF) nr. ... (finansforordningen vedrørende De Europæiske Fællesskabers almindelige budget), og i medfør af bestemmelserne i artikel 185, stk. 1, i den forordning skal nærværende rammefinansforordning fastsætte reglerne for opstilling, gennemførelse og kontrol af budgettet for de omhandlede fællesskabsorganer, som rent faktisk modtager tilskud over fællesskabsbudgettet (i det følgende benævnt "fællesskabsorganer"). Det er på grundlag af denne rammefinansforordning, at organerne hver især vedtager deres egne finansielle bestemmelser. Disse bestemmelser kan, som det fremgår af ovennævnte artikel 185, afvige fra rammefinansforordningen alt efter organernes specifikke forvaltningsbehov, men i forståelse med Kommissionen.(3) Ligesom den generelle finansforordning begrænser nærværende rammefinansforordning sig til at fastlægge hovedprincipperne og grundreglerne for hele det pågældende budgetområde, mens disse organer senere vil kunne vedtage gennemførelsesbestemmelser for at lette forståelsen af deres finansielle bestemmelser.(4) Det skal sikres, at de fire grundlæggende budgetretlige principper (enhedsprincippet, bruttoprincippet, specificeringsprincippet og princippet om etårighed) og principperne om korrekthed, ligevægt, regningsenhed, forsvarlig økonomisk forvaltning og klarhed og åbenhed overholdes ved opstillingen og gennemførelsen af budgettet.(5) Det er nødvendigt at fastslå de beføjelser og det ansvar, der tillægges regnskabsføreren, den interne revisor og de anvisningsberettigede. Disse har det fulde ansvar for samtlige indtægts- og udgiftstransaktioner, der udføres under deres myndighed, idet de skal kunne redegøre for disse transaktioner, eventuelt også under en disciplinærprocedure.(6) I lighed med institutionerne skal disse fællesskabsorganer ikke kunne optage lån, jf. artikel 14 i den generelle finansforordning.(7) Funktionen som intern revisor i fællesskabsorganerne skal varetages af Kommissionens interne revisor, som derfor står som garant for sammenhængen i ordningen som helhed og i arbejdsmetoderne, jf. artikel 185, stk. 3, i den generelle finansforordning).(8) Tidsplanen for opstillingen af budgettet, regnskabsaflæggelse og meddelelse af decharge skal tilpasses de tilsvarende bestemmelser i den generelle finansforordning, og dechargemyndigheden for fællesskabsorganerne er nu den samme som for det almindelige budget (artikel 185, stk. 2, i den generelle finansforordning).(9) De regnskabsregler, som fællesskabsorganerne anvender, skal muliggøre en konsolidering med institutionernes regnskaber, og med dette formål for øje fastsættes de af Kommissionens regnskabsfører i overensstemmelse med artikel 133 i den nye generelle finansforordning.(10) I henhold til artikel 46 i den generelle finansforordning skal stillingsfortegnelsen nu godkendes af budgetmyndigheden.(11) Den instans, som er omhandlet i artikel 66, stk. 4, i den generelle finansforordning, og som Kommissionen opretter til at undersøge uregelmæssigheder, skal også være den, som hvert organ henvender sig til, således at den samme adfærd kan blive vurderet på en ensartet måde.(12) Fællesskabsorganerne modtager tilskud over fællesskabsbudgettet og navnlig derfor skal de nøje overholde de samme krav som institutionerne ved tildeling af offentlige kontrakter og tilskud i det omfang, sådanne kontrakter og tilskud er baseret på grundretsakterne for disse organer; det er i den forbindelse tilstrækkeligt at henvise til de relevante bestemmelser i den generelle finansforordning.(13) I lighed med institutionerne kan fællesskabsorganerne, når det gælder opgaver, de er pålagt, kun anvende eksterne privatretlige organer, hvis det er nødvendigt, og udelukkende i forbindelse med opgaver, der ikke er offentlige forvaltningsopgaver, og som ikke indebærer udøvelse af skønsbeføjelser; formålet er at sikre, at hvert organ er ansvarligt for gennemførelsen af sit budget, og at det forfølger de målsætninger, der er fastlagt ved dets oprettelse.(14) Fællesskabsorganernes anmodninger om udbetaling af tilskud fra Fællesskabet skal være støttet på et likviditetsoverslag, og de midler, Fællesskaberne udbetaler som tilskud, skal være rentebærende til fordel for Fællesskaberne.(15) Opkrævningen af afgifter og gebyrer, som udgør en af disse organers indtægtskilder, bør organiseres gennem en række særlige bestemmelser.(16) I betragtning af de lovgivningsmæssige krav, der følger af fællesskabsorganernes grundretsakter, bør proceduren for regnskabsaflæggelse tilpasses, og det bør fastsættes, at bestyrelsen afgiver udtalelse om regnskaberne.(17) De eneste bestemmelser i den generelle finansforordning, der skal figurere i nærværende forordning, er dem, som er relevante for fællesskabsorganerne. Nærværende forordning omfatter således blandt andet ikke:- bestemmelserne vedrørende aktionsområder, der er fællesskabsorganerne uvedkommende (EUGFL, strukturfondene, forskning, foranstaltninger udadtil og kontorer) samt de forskelligartede gennemførelsesmetoder, som afspejler decentraliseringsaspektet og de budgetmæssige oplysninger til Europa-Parlamentet og Rådet- der skal kun medtages visse øremærkede indtægter i den generelle finansforordning- proceduren for bevillingsoverførsel og for budgettets opstilling skal være mindre kompleks og mindre detaljeret- fællesskabsorganerne skal ikke være forpligtede til at udarbejde en oversigt over udgifter klassificeret efter anvendelse. Denne metode, som er obligatorisk for Kommissionen i henhold til den generelle finansforordning, har nemlig ikke stor betydning for fællesskabsorganerne -UDSTEDT FØLGENDE FORORDNING:AFSNIT I FORMÅLArtikel 1Denne forordning fastlægger de væsentligste principper og regler, som hvert af de organer, der er omhandlet i artikel 185 i forordning (EF, Euratom) nr. ... (i det følgende benævnt « den generelle finansforordning »), skal tage hensyn til i sine finansielle bestemmelser.Artikel 2I denne forordning forstås ved:- « fællesskabsorgan »: ethvert organ, som er omhandlet i artikel 185, stk. 1, i den generelle finansforordning- « bestyrelse »: fællesskabsorganets vigtigste interne beslutningsorgan i finansielle og budgetmæssige anliggender, uanset dets betegnelse i grundretsakten for fællesskabsorganet- « direktør »: den person, der er ansvarlig for at gennemføre bestyrelsens beslutninger og fællesskabsorganets budget som anvisningsberettiget, uanset hans betegnelse i grundretsakten for fællesskabsorganet- « grundretsakt »: den fællesskabsretsakt, hvorved de væsentligste aspekter af fællesskabsorganets oprettelse og funktion er fastlagt- « budgetmyndigheden »: Europa-Parlamentet og Rådet for Den Europæiske Union- « Rådet »: Rådet for Den Europæiske Union- « anvisningsberettiget »: den person, der er ansvarlig for at administrere fællesskabsorganets indtægter og udgifter- « vedtægten »: ordninger og forordninger for tjenestemænd og øvrige ansatte i De Europæiske Fællesskaber.AFSNIT II BUDGETPRINCIPPERArtikel 3Fællesskabsorganets budget opstilles og gennemføres i overensstemmelse med bestemmelserne i denne forordning og under overholdelse af principperne om enhed og korrekthed, etårighed, ligevægt, regningsenhed, bruttoopgørelse, specificering, forsvarlig økonomisk forvaltning samt klarhed og åbenhed.KAPITEL 1 PRINCIPPET OM BUDGETTETS ENHED OG KORREKTHEDArtikel 4Budgettet er det dokument, der for hvert regnskabsår på forhånd angiver og godkender samtlige de indtægter og udgifter, der skønnes at være nødvendige for fællesskabsorganet.Artikel 5Fællesskabsorganets budget omfatter:a) egne indtægter, bestående af alle afgifter og gebyrer, som fællesskabsorganet er bemyndiget til at opkræve i kraft af de opgaver, det pålægges, samt eventuelle andre indtægterb) et tilskud ydet af De Europæiske Fællesskaberc) fællesskabsorganets udgifter, herunder administrative udgifter.Artikel 61. Enhver indtægt og udgift skal konteres en budgetpost.2. En bevilling må ikke opføres på fællesskabsorganets budget, hvis den ikke svarer til en udgift, der anses for nødvendig.3. Der kan ikke indgås forpligtelse eller udstedes betalingsanvisning for en udgift ud over de bevillinger, der er godkendt i henhold til fællesskabsorganets budget.KAPITEL 2 PRINCIPPET OM ETÅRIGHEDArtikel 7Bevillingerne på budgettet gælder for ét regnskabsår, som begynder den 1. januar og slutter den 31. december.Artikel 81. Budgettet omfatter opdelte bevillinger og ikke-opdelte bevillinger, der består af forpligtelsesbevillinger og betalingsbevillinger.2. Administrationsbevillingerne er ikke-opdelte bevillinger. Administrationsudgifter i medfør af kontrakter, der dækker perioder på mere end ét regnskabsår, enten i overensstemmelse med lokal sædvane, eller fordi der er tale om levering af udstyr, konteres budgettet for det regnskabsår, hvori de afholdes.3. Forpligtelsesbevillingerne dækker de samlede omkostninger ved de retlige forpligtelser, der indgås i det pågældende regnskabsår.4. Betalingsbevillingerne dækker de betalinger, der er nødvendige til opfyldelse af retlige forpligtelser, der er indgået i det pågældende eller tidligere regnskabsår.Artikel 91. Fællesskabsorganets indtægter efter artikel 5 opføres på regnskabet for et regnskabsår på grundlag af de beløb, der er oppebåret i løbet af regnskabsåret.2. Fællesskabsorganets indtægter giver anledning til et tilsvarende beløb i betalingsbevillinger.3. De afsatte bevillinger på budgettet for et regnskabsår kan kun anvendes til dækning af udgifter, som der er indgået forpligtelser for, og som er betalt i det pågældende regnskabsår, samt til dækning af skyldige beløb som følge af forpligtelser fra tidligere regnskabsår.4. Forpligtelserne opføres i regnskabet på grundlag af de retlige forpligtelser, der er indgået indtil den 31. december.5. Betalingerne opføres på regnskabet for et regnskabsår på grundlag af de betalinger, som regnskabsføreren har foretaget indtil den 31. december i det pågældende regnskabsår.Artikel 101. Forpligtelsesbevillinger, som ikke er udnyttet ved udgangen af det regnskabsår, for hvilket de er opført, bortfalder.De kan imidlertid fremføres, men kun til det følgende regnskabsår, hvis bestyrelsen træffer beslutning herom senest den 15. februar i overensstemmelse med bestemmelserne i stk. 2-8.2. Bevillinger til personaleudgifter kan ikke gøres til genstand for overførsel.3. For så vidt angår de forpligtelsesbevillinger under de opdelte bevillinger og ikke-opdelte bevillinger, for hvilke der endnu ikke er indgået forpligtelser ved regnskabsårets udløb, kan fremførslen vedrøre beløb svarende til de forpligtelsesbevillinger, for hvilke hovedparten af de forberedende stadier af forpligtelsesproceduren, som skal defineres i gennemførelsesbestemmelserne i finansforordningen for hvert fællesskabsorgan, er afsluttet pr. 31. december; der kan indgås forpligtelser for disse beløb til og med den 31. marts det følgende år.4. For så vidt angår den del af de opdelte bevillinger, der er betalingsbevillinger, kan fremførslen vedrøre beløb, der er nødvendige til dækning af tidligere indgåede forpligtelser eller er knyttet til fremførte forpligtelsesbevillinger, når de bevillinger, der er opført under de pågældende poster på budgettet for det efterfølgende regnskabsår, ikke kan dække behovet. Fællesskabsorganet skal i første række anvende de for det indeværende regnskabsår godkendte bevillinger og kun anvende fremførte bevillinger, når førstnævnte bevillinger er opbrugt.5. Ikke-opdelte bevillinger, svarende til forpligtelser, der er behørigt indgået ved regnskabsårets udløb, fremføres automatisk til udelukkende det følgende regnskabsår.6. Forpligtelsesbevillingerne kan kun fremføres, hvis der ikke har kunnet indgås forpligtelser inden den 31. december i regnskabsår n af behørigt begrundede årsager, som den anvisningsberettigede ikke er herre over, og hvis de pågældende aktiviteter ikke kan finansieres over budgettet for regnskabsår n+1.Fremførte bevillinger, for hvilke der ikke er indgået forpligtelser pr. 31. marts i regnskabsår n+1, annulleres automatisk.De således fremførte bevillinger fremgår af regnskabet.7. Betalingsbevillinger, der ikke er udnyttet pr. 31. december i regnskabsår n, fremføres automatisk. Fællesskabsorganet skal i første række anvende de for det indeværende regnskabsår godkendte bevillinger og kun anvende fremførte bevillinger, når førstnævnte bevillinger er opbrugt. De tilføjes betalingsbevillingerne for det efterfølgende år.8. Disponible bevillinger pr. 31. december hidrørende fra de øremærkede indtægter, der omhandles i artikel 19 i denne forordning, fremføres automatisk.Artikel 11Når forpligtelser - som følge af, at de aktioner, hvortil bevillingerne er afsat, ikke eller kun delvis er gennemført - annulleres i et senere regnskabsår end det regnskabsår, i hvilket der blev indgået forpligtelser, bortfalder de tilsvarende bevillinger.Artikel 12Der kan indgås forpligtelser for bevillingerne på budgettet med virkning fra 1. januar, så snart budgettet er blevet endeligt vedtaget.Artikel 131. For løbende forvaltningsudgifter kan der fra den 15. november hvert år indgås forudgående forpligtelser, der konteres bevillingerne for det følgende regnskabsår. Sådanne forpligtelser kan dog ikke overstige en fjerdedel af de bevillinger, der er opført under den tilsvarende budgetpost for det løbende regnskabsår. De kan ikke vedrøre nye udgifter, som ikke er principielt godkendt i det sidste behørigt vedtagne budget.2. Udgifter, der skal betales forud, som f.eks. lejeudgifter, kan fra den 1. december give anledning til betaling, der konteres bevillingerne for det følgende regnskabsår.Artikel 141. Er fællesskabsorganets budget ikke endeligt vedtaget ved regnskabsårets begyndelse, finder nedenstående regler anvendelse på forpligtelses- og betalingstransaktioner  vedrørende udgifter, som ville have kunnet konteres under en specifik budgetpost som led i gennemførelsen af det seneste behørigt vedtagne budget.2. Der kan for hvert kapitel indgås forpligtelser for indtil en fjerdedel af det foregående regnskabsårs samlede godkendte bevillinger for det pågældende kapitel, forhøjet med en tolvtedel for hver forløben måned, inklusive eventuelle overførsler.Der kan for hvert kapitel månedligt foretages udbetalinger svarende til højst en tolvtedel af det foregående regnskabsårs godkendte bevillinger under det pågældende kapitel, inklusive eventuelle overførsler.Det loft for bevillingerne, der er fastsat i oversigten over indtægter og udgifter, kan ikke overskrides.3. Hvis kontinuiteten i fællesskabsorganets aktiviteter og forvaltningen nødvendiggør det, kan direktøren give tilladelse til, at to eller flere foreløbige tolvtedele til både forpligtelses- og betalingstransaktioner stilles til rådighed ud over dem, der automatisk stilles til rådighed i medfør af stk. 1 og 2.Direktøren underretter omgående bestyrelsen om en sådan foranstaltning.De yderligere tolvtedele bevilges som hele tolvtedele og kan ikke opdeles.KAPITEL 3 LIGEVÆGTSPRINCIPPETArtikel 151. Fællesskabsorganets budget skal udvise ligevægt mellem indtægter og betalingsbevillinger.2. Forpligtelsesbevillingerne kan ikke overstige beløbet for Fællesskabets tilskud, forhøjet med de egne indtægter og eventuelle andre indtægter som omhandlet i artikel 5, litra b).3. Fællesskabsorganets kan ikke optage lån.Artikel 161. Hvis saldoen for opgørelsen over resultatet i henhold til artikel 82 er positiv, betales den tilbage til Kommissionen indtil et beløb svarende til det udbetalte fællesskabstilskud. Den positive saldo, som overstiger det udbetalte fællesskabstilskud, opføres på budgettet for det følgende regnskabsår som indtægt. Forskellen mellem det bevilgede fællesskabstilskud og det udbetalte tilskud annulleres.2. Hvis denne saldo er negativ og ikke overstiger det bevilgede men endnu ikke udbetalte fællesskabstilskud, opføres den på resultatopgørelsen for det følgende regnskabsår; forskellen mellem saldoen og det endnu ikke udbetalte tilskud annulleres.3. Hvis saldoen er negativ og overstiger det bevilgede men endnu ikke udbetalte fællesskabstilskud, opføres sidstnævnte beløb på resultatopgørelsen for det følgende regnskabsår, og forskellen opføres på budgettet for det følgende regnskabsår som en forpligtelse, der skal opføres på regnskabsårets bevillinger.4. Indtægter eller betalingsbevillinger opføres på budgettet under budgetbehandlingen gennem forelæggelse af en ændringsskrivelse og under budgettets gennemførelse ved ændringsbudget.KAPITEL 4 PRINCIPPET OM ÉN REGNINGSENHEDArtikel 17Budgettet opstilles og gennemføres og regnskaberne aflægges i euro.Til dækning af likviditetsbehov kan regnskabsføreren - og, hvis der er tale om forskudskonti, forskudsbestyreren - dog gennemføre transaktioner i nationale valutaer på nærmere vilkår, der fastlægges i de finansielle bestemmelser for hvert enkelt fællesskabsorgan.KAPITEL 5 BRUTTOPRINCIPPETArtikel 18Samtlige indtægter skal dække samtlige betalingsbevillinger, jf. dog artikel 19. Indtægter og udgifter opføres uden modregning, jf. dog artikel 21.Artikel 191. Følgende kategorier af indtægter er øremærkede til finansiering af bestemte former for udgifter:a) indtægter, der har et bestemt formål, såsom indtægter fra fonde, tilskud, gaver og arvb) bidrag fra medlemsstaterne, tredjelande og diverse organer til fællesskabsorganets aktiviteter, hvis dette er forudset i den aftale, der er indgået mellem fællesskabsorganet og de pågældende medlemsstater, tredjelande og organer.2. Enhver indtægt efter stk. 1 skal dække samtlige direkte eller indirekte udgifter, som den pågældende aktivitet eller det pågældende formål medfører.3. Budgettet skal indeholde poster til opførelse af de kategorier af øremærkede indtægter, der er omhandlet i stk. 1, og beløbet skal så vidt muligt anføres.Artikel 201. Direktøren kan modtage enhver form for donation til fordel for fællesskabsorganet, bl.a. fonde, tilskud, gaver og arv.2. Modtagelse af donationer, der vil kunne medføre udgifter, skal forhåndsgodkendes af bestyrelsen, som træffer afgørelse inden for en frist på to måneder regnet fra den dato, hvor den har fået forelagt anmodningen. Hvis bestyrelsen ikke træffer afgørelse inden for denne frist, anses donationen for at være accepteret.Artikel 211. Beløb, der kan fratrækkes betalingsanmodninger, fakturaer eller opgørelser, som i så tilfælde betales med nettobeløbet, skal være specificeret i finansforordningen for hvert enkelt fællesskabsorgan.Prisnedslag, bonus og rabatter fratrukket fakturaer og betalingsanmodninger opføres ikke som fællesskabsorganets indtægter.2. Udgifterne til varer og tjenesteydelser, der leveres til fællesskabsorganet, opføres på budgettet med beløbet eksklusive afgifter, når de omfatter afgifter, der refunderes- enten af medlemsstaterne i henhold til protokollen om privilegier og immuniteter, forudsat at denne finder anvendelse på fællesskabsorganet- eller af en medlemsstat eller af et tredjeland på grundlag af andre relevante aftaler.Nationale afgifter, som fællesskabsorganet eventuelt har afholdt midlertidigt i henhold til første afsnit, opføres på en midlertidig konto, indtil de er refunderet af de pågældende medlemsstater.En eventuel negativ saldo opføres som en udgift på fællesskabsorganets budget.3. Der kan justeres for kursdifferencer, som registreres under budgetgennemførelsen. Det positive eller negative slutresultat indregnes i regnskabsårets saldo.KAPITEL 6 SPECIFICERINGSPRINCIPPETArtikel 22Forpligtelsesbevillingerne fordeles i deres helhed efter formål på afsnit og kapitler; kapitlerne underinddeles i artikler og konti.Betalingsbevillingerne opføres på budgettet i deres helhed. Direktøren fordeler dem på de forskellige artikler i budgettet efter behov.Artikel 231. Direktøren for fællesskabsorganet kan overføre bevillinger fra artikel til artikel inden for hvert kapitel.Direktøren for fællesskabsorganet underretter snarest muligt bestyrelsen om overførsler, der er foretaget i medfør af nærværende afsnit.2. Direktøren for fællesskabsorganet kan foreslå bestyrelsen, at der overføres bevillinger fra afsnit til afsnit eller fra kapitel til kapitel inden for et afsnit. Bestyrelsen har en frist på en måned til at træffe afgørelse om sådanne overførsler; efter denne frist anses overførslen som vedtaget.3. Overførselsforslagene og de overførsler, der er foretaget i overensstemmelse med nærværende artikel, ledsages af relevante og detaljerede begrundelser med en redegørelse for bevillingsanvendelsen og de anslåede behov indtil regnskabsårets udgang såvel for de poster, hvortil bevillingerne overføres, som for de poster, hvorfra bevillingerne overføres.Artikel 241. Der kan kun overføres bevillinger til budgetposter, hvorunder der på budgettet er opført en bevilling eller er anført bemærkningen pro memoria (p.m.).2. Øremærkede indtægter kan kun overføres, hvis de anvendes til deres oprindelige formål.KAPITEL 7 PRINCIPPET OM FORSVARLIG ØKONOMISK FORVALTNINGArtikel 251. Budgetbevillingerne skal anvendes i overensstemmelse med principperne for forsvarlig økonomisk forvaltning, dvs. principperne om sparsommelighed, produktivitet og effektivitet.2. I henhold til princippet om sparsommelighed skal fællesskabsorganet med henblik på gennemførelsen af sine aktiviteter stille de mindst omkostningskrævende ressourcer til rådighed i rette tid og i den rigtige mængde og af den rigtige kvalitet.Princippet om produktivitet drejer sig om at sikre et optimalt forhold mellem input og output.Princippet om effektivitet drejer sig om at nå de opstillede specifikke mål og de forventede resultater.3. Der skal fastsættes mål, hvis virkeliggørelse kan kontrolleres ved hjælp af kvantitative indikatorer.4. For at sikre anvendelsen af princippet om forsvarlig økonomisk forvaltning skal fællesskabsorganet regelmæssigt foretage en forudgående og efterfølgende evaluering af programmer eller foranstaltninger.KAPITEL 8 PRINCIPPET OM KLARHED OG ÅBENHEDArtikel 261. Fællesskabsorganets budget opstilles og gennemføres og regnskaberne aflægges under overholdelse af princippet om klarhed og åbenhed.2. Budgettet og ændringsbudgetterne offentliggøres i deres endeligt vedtagne form i De Europæiske Fællesskaberes Tidende senest to måneder efter vedtagelsen.AFSNIT III OPSTILLING AF BUDGETTET OG DETTES STRUKTURKAPITEL 1 OPSTILLING AF BUDGETTETArtikel 271. Fællesskabsorganets budget opstilles i overensstemmelse med bestemmelserne i grundretsakten for fællesskabsorganet.2. Fællesskabsorganet sender i overensstemmelse med sin grundretsakt hvert år senest den 31. marts Kommissionen et overslag over sine udgifter og indtægter samt de generelle retningslinjer, der ligger til grund for overslaget, og arbejdsprogrammet.3. Oversigten over fællesskabsorganets udgifter og indtægter omfatter:a) en stillingsfortegnelse, der angiver antallet af faste og midlertidige stillinger i hver lønklasse inden for hver kategori, som godkendes inden for rammerne af budgetbevillingerneb) i tilfælde af ændring af antallet af ansatte, en begrundelse for de nye stillinger, der anmodes omc) et kvartalsoverslag over kasseud- og kasseindbetalinger.4. Som led i proceduren vedrørende vedtagelsen af De Europæiske Fællesskabers almindelige budget sender Kommissionen dette overslag fra fællesskabsorganet til budgetmyndigheden og foreslår det tilskud til fællesskabsorganet og det personale, som den mener er nødvendigt for dette.5. Budgetmyndigheden vedtager fællesskabsorganets stillingsfortegnelse samt enhver senere ændring af denne under overholdelse af bestemmelserne i artikel 32, stk. 1.6. Budgettet vedtages af fællesskabsorganets bestyrelse. Den tager hensyn til det tilskud, der ydes af Fællesskaberne.Artikel 28Enhver ændring af budgettet, herunder af stillingsfortegnelsen, er genstand for et ændringsbudget, der vedtages efter samme procedure som det oprindelige budget, i overensstemmelse med bestemmelserne i grundretsakten og artikel 27.KAPITEL 2 BUDGETTETS STRUKTUR OG UDFORMNINGArtikel 29Budgettet omfatter en oversigt over indtægter og en oversigt over udgifter.Artikel 30Oversigten over udgifter kan opstilles med anvendelse af en budgetplan baseret på udgiftens art og/eller formål. Budgetplanen fastlægges af fællesskabsorganet.Artikel 31Budgettet viser:1. i oversigten over indtægterne:a) overslag over fællesskabsorganets indtægter for det pågældende regnskabsårb) de anslåede indtægter i det foregående regnskabsår og indtægterne i regnskabsåret n-2c) relevante anmærkninger for hver indtægtspost2. i oversigten over udgifter:a) forpligtelses- og betalingsbevillingerne for det pågældende regnskabsårb) forpligtelses- og betalingsbevillingerne for det foregående regnskabsår samt de indgåede udgiftsforpligtelser og betalte udgifter i regnskabsåret n-2c) en oversigt over forfaldsplanerne for de betalinger, der skal udføres i efterfølgende regnskabsår som følge af budgetmæssige forpligtelser indgået i tidligere regnskabsård) de relevante anmærkninger for hver underinddeling.Artikel 321. Den stillingsfortegnelse, der er omhandlet i artikel 27, skal ud for antallet af stillinger, der godkendes for det pågældende regnskabsår, vise antallet af godkendte stillinger for det foregående regnskabsår samt antallet af reelt besatte stillinger.Dette er en absolut grænse for fællesskabsorganet; ingen udnævnelser kan finde sted ud over denne grænse.Dog kan bestyrelsen foretage ændringer af stillingsfortegnelsen med indtil 10 % af de tildelte stillinger, undtagen hvad angår graderne A1, A2 og A3, på to betingelser:a) at omfanget af bevillingerne til personale svarende til et fuldt regnskabsår ikke berøresb) at loftet for det samlede antal stillinger, der er tildelt i stillingsfortegnelsen, ikke overskrides.2. Uanset stk. 1, andet afsnit, kan virkningerne af deltidstjeneste, der er godkendt af ansættelsesmyndigheden i overensstemmelse med vedtægten, udlignes gennem nyudnævnelser.AFSNIT IV GENNEMFØRELSE AF BUDGETTETKAPITEL 1 GENERELLE BESTEMMELSERArtikel 33Direktøren udøver funktionen som anvisningsberettiget. På eget ansvar og inden for rammerne af de givne bevillinger gennemfører han fællesskabsorganets budget, både med hensyn til indtægter og udgifter, i overensstemmelse med de finansielle bestemmelser for fællesskabsorganet.Artikel 341. Direktøren kan uddelegere sine beføjelser vedrørende gennemførelsen af budgettet til ansatte i fællesskabsorganet, der er omfattet af vedtægten, på de betingelser, der er fastlagt ved fællesskabsorganets finansforordning og ved eventuelle andre regler vedtaget af bestyrelsen. De befuldmægtigede kan kun handle inden for de beføjelser, som udtrykkeligt er overdraget dem.2. Den, der foretager delegeringen, kan uddelegere modtagne beføjelser under de betingelser, der er fastsat i de gennemførelsesbestemmelser til denne forordning, der er omhandlet i artikel 100. Enhver uddelegering kræver direktørens udtrykkelige godkendelse.Artikel 351. Det er enhver finansiel aktør, jf. kapitel 2 i denne afdeling, forbudt at træffe en foranstaltning til gennemførelse af budgettet, hvor der kan være en konflikt mellem hans egne interesser og fællesskabsorganets interesser. Hvis noget sådant skulle ske, har den pågældende pligt til at afholde sig fra at foretage handlingen og forelægge sagen for den kompetente myndighed.2. Der foreligger en interessekonflikt, når en person, der deltager i budgetgennemførelsen, eller en intern revisor ikke kan udføre sit hverv på en upartisk og objektiv måde på grund af familie- eller venskabsbånd, politisk eller nationalt tilhørsforhold, økonomiske interesser eller enhver anden form for fælles interesse med modtageren.Artikel 361. Budgettet gennemføres af direktøren i de tjenester, som er undergivet hans myndighed.2. I det omfang, det er nødvendigt, kan opgaver af teknisk, administrativ, forberedende eller underordnet art, der ikke indebærer udøvelse af offentlig myndighed eller udøvelse af skønsbeføjelser, på kontraktbasis overlades til eksterne, privatretlige enheder eller organer.KAPITEL 2 FINANSIELLE AKTØRERAfdeling 1 Princippet om adskillelse af funktionerArtikel 37Funktionerne som anvisningsberettiget og regnskabsfører udføres af forskellige personer og er ikke indbyrdes forenelige.Afdeling 2 Den anvisningsberettigedeArtikel 381. Den anvisningsberettigede for fællesskabsorganet skal sørge for, at indtægter og udgifter forvaltes i overensstemmelse med principperne for forsvarlig økonomisk forvaltning, og sikre deres lovlighed og formelle rigtighed.2. Forvaltning af udgifter omfatter, at den anvisningsberettigede indgår budgetmæssige og retlige forpligtelser, fastsætter udgifter og anviser udgifter til betaling samt foretager de handlinger, der er nødvendige til forberedelse af disse transaktioner.3. Forvaltning af indtægter omfatter udfærdigelse af overslag over fordringer, fastsættelse af udestående fordringer og udstedelse af indtægtsordrer. Den omfatter eventuelt også, at der gives afkald på fastsatte fordringer.4. Den ved delegation bemyndigede anvisningsberettigede etablerer, i overensstemmelse med de minimumsstandarder, bestyrelsen for fællesskabsorganet fastsætter på grundlag af tilsvarende normer, som Kommissionen har fastlagt for sine egne tjenestegrene, og under hensyn til de risici, der er forbundet med forvaltningsmiljøet og arten af de finansierede foranstaltninger, en organisatorisk struktur og systemer og procedurer for forvaltning og intern kontrol, der er tilpasset de opgaver, han skal udføre, herunder eventuelt efterfølgende kontrol.Den anvisningsberettigede etablerer inden for sine tjenester bl.a. en ekspertise- og rådgivningsfunktion, som skal hjælpe ham med at forebygge risici i forbindelse med hans aktiviteter.5. Inden der gives tilladelse til en transaktion, skal dens operationelle og finansielle aspekter kontrolleres af ansatte, der er uafhængige af den ansatte, der har iværksat transaktionen. Iværksættelse og forudgående og efterfølgende kontrol af en transaktion er adskilte funktioner.6. Den anvisningsberettigede opbevarer bilagene vedrørende gennemførte transaktioner i fem år at regne fra datoen for beslutningen om meddelelse af decharge for gennemførelse af fællesskabsorganets budget.Artikel 391. Ved iværksættelse af en transaktion som omhandlet i artikel 38, stk. 5, forstås samtlige handlinger som forberedelse til, at de kompetente anvisningsberettigede, der er omhandlet i artikel 33 og 34, vedtager handlingerne til budgetgennemførelsen.2. Ved forudgående kontrol af en transaktion som omhandlet i artikel 38, stk. 5, forstås al forudgående kontrol, der iværksættes af den kompetente anvisningsberettigede for at kontrollere de operationelle og finansielle aspekter.3. Hver transaktion er genstand for mindst én forudgående kontrol. Kontrollen har til formål bl.a. at fastslå:a) udgiftens formelle rigtighed og overensstemmelse med gældende bestemmelserb) anvendelsen af de i artikel 25 omhandlede principper for forsvarlig økonomisk forvaltning.4. Formålet med en efterfølgende kontrol af bilag og, om nødvendigt, en kontrol på stedet er at sikre, at de transaktioner, der er finansieret over budgettet, er gennemført korrekt, og at specielt de kriterier, der er omhandlet i stk. 3, er overholdt. Denne kontrol kan foretages stikprøvevis og på grundlag af en risikoanalyse.5. De tjenestemænd eller andre ansatte, der er ansvarlige for den i stk. 2 og 4 omhandlede kontrol, er forskellige fra dem, der foretager den i stk. 1 omhandlede iværksættelse, og de er ikke underordnet disse.6. Enhver ansat med ansvar for kontrollen med den økonomiske forvaltning skal have den nødvendige faglige kompetence. Vedkommende skal overholde en særlig kodeks af faglige standarder, der fastlægges af fællesskabsorganet og er baseret på de standarder, Kommissionen har fastlagt for sine egne tjenestegrene.Artikel 401. Den anvisningsberettigede, jf. artikel 33, redegør over for bestyrelsen for sin virksomhed i en årsberetning (i det følgende benævnt "den anvisningsberettigedes beretning"), ledsaget af oplysninger om de finansielle forhold og forvaltningen.  Rapporten omfatter resultaterne af hans transaktioner i forhold til de opstillede mål, en redegørelse for risiciene i forbindelse med transaktionerne, en redegørelse for, hvordan de disponible ressourcer er udnyttet og for, hvordan det interne kontrolsystem har fungeret. Den interne revisor, jf. artikel 72 i denne forordning, gør sig bekendt med årsberetningen og med de øvrige fremlagte oplysninger.2. Bestyrelsen for fællesskabsorganet fremsender hvert år senest den 15. juni en analyse og en evaluering af den anvisningsberettigedes årsberetning vedrørende det forrige regnskabsår til budgetmyndigheden og Revisionsretten. Denne analyse og evaluering medtages i årsberetningen for fællesskabsorganet i overensstemmelse med bestemmelserne i grundretsakten.Artikel 41Enhver ansat, der deltager i den økonomiske forvaltning og kontrollen med transaktionerne, og som mener, at en beslutning, som hans overordnede pålægger ham at føre ud i livet eller acceptere, er i modstrid med gældende regler eller med principperne for forsvarlig økonomisk forvaltning, underretter skriftligt direktøren eller, hvis denne ikke reagerer, inden for en rimelig frist bestyrelsen. Er der tale om en ulovlig aktivitet, om svig eller om bestikkelse, der vil kunne skade Fællesskabets interesser, underretter han Kontoret for Bekæmpelse af Svig (OLAF) og de myndigheder og instanser, der er fastsat i den gældende lovgivning.Artikel 42I det tilfælde, hvor der er foretaget delegation eller subdelegation af beføjelserne til gennemførelse af budgettet i overensstemmelse med artikel 34, finder artikel 38, stk. 1, 2 og 3, anvendelse, med de nødvendige ændringer, på de ved delegation eller subdelegation bemyndigede anvisningsberettigede.Afdeling 3 RegnskabsførerenArtikel 431. Bestyrelsen udnævner en regnskabsfører, der er omfattet af vedtægten, og som i fællesskabsorganet har ansvaret for:a) korrekt gennemførelse af betalinger, inkassering af indtægter og inddrivelse af fastlagte fordringerb) udarbejdelse og forelæggelse af årsregnskabet i overensstemmelse med afsnit VIIc) regnskabsføring i overensstemmelse med afsnit VIId) fastlæggelse, i overensstemmelse med afsnit VII, af regnskabsregler, regnskabsmetoder og budgetkontoplan i overensstemmelse med de bestemmelser, der er fastlagt af Kommissionens regnskabsførere) udformning og godkendelse af regnskabssystemer og eventuelt godkendelse af de systemer, som den anvisningsberettigede har udformet med henblik på at levere og dokumentere regnskabsmæssige oplysningerf) likviditetsstyring.2. Regnskabsføreren modtager fra den anvisningsberettigede, som garanterer deres pålidelighed, alle oplysninger, der er nødvendige for opstillingen af regnskaber, der giver et retvisende billede af fællesskabsorganets formue og budgetgennemførelsen.3. Regnskabsføreren er den eneste, der har beføjelse til at forvalte midler og værdier, jf. dog stk. 4 i denne artikel og artikel 44. Han er ansvarlig for deres opbevaring.4. Regnskabsføreren kan, hvis dette viser sig nødvendigt for udførelsen af hans opgaver, uddelegere visse af sine funktioner til ansatte, der er omfattet af vedtægten, og som arbejder under hans ansvar.5. Fuldmagtsdokumentet fastslår de opgaver, rettigheder og forpligtelser, som de befuldmægtigede er overdraget.Afdeling 4 ForskudsbestyrerenArtikel 44Hvis dette viser sig nødvendigt med henblik på betaling af mindre udgifter og inkassering af andre indtægter som omhandlet i artikel 5, kan der oprettes forskudskonti, hvortil regnskabsføreren overfører de nødvendige midler, og som er under ansvar af forskudsbestyrere, han har udpeget.Det maksimumsbeløb for hver udgift eller indtægt, der kan udbetales af forskudsbestyreren til tredjemand, kan ikke overstige et vist beløb, som hvert fællesskabsorgan fastsætter for hver enkelt udgift eller indtægt.KAPITEL 3 DE FINANSIELLE AKTØRERS ANSVARAfdeling 1 Generelle bestemmelserArtikel 451. Den myndighed, der har udnævnt og ved delegation eller subdelegation bemyndiget en anvisningsberettiget, kan når som helst, midlertidigt eller definitivt, inddrage den pågældende bemyndigelse, uden at dette indskrænker muligheden for eventuelle disciplinære foranstaltninger.Den anvisningsberettigede kan på ethvert tidspunkt trække sin godkendelse af en specifik subdelegation tilbage.2. En regnskabsfører kan når som helst, midlertidigt eller definitivt, suspenderes fra tjenesten af bestyrelsen, uden at dette indskrænker muligheden for eventuelle disciplinære foranstaltninger. Bestyrelsen udnævner en midlertidig regnskabsfører.3. En forskudsbestyrer kan når som helst, midlertidigt eller definitivt, suspenderes fra tjenesten af regnskabsføreren, uden at dette indskrænker muligheden for eventuelle disciplinære foranstaltninger.Artikel 46For at undgå alvorlige følger for fællesskabsorganets finansielle interesser, kan bestyrelsen beslutte at suspendere direktøren fra funktionen som fællesskabsorganets anvisningsberettigede. Bestyrelsen udnævner en midlertidig anvisningsberettiget, som forbliver tjenstgørende, indtil den har truffet en endelig afgørelse.Artikel 471. Bestemmelserne i dette kapitel indskrænker ikke det strafferetlige ansvar, som de i artikel 45 og 46 nævnte ansatte kan pådrage sig efter gældende national ret og efter gældende bestemmelser om beskyttelse af Fællesskabernes finansielle interesser og om bekæmpelse af bestikkelse, som involverer tjenestemænd ved Fællesskaberne eller i medlemsstaterne.2. Der kan over for anvisningsberettigede, regnskabsførere og forskudsbestyrere træffes disciplinære foranstaltninger og rejses erstatningskrav efter bestemmelserne i vedtægten, jf. dog bestemmelserne i artikel 48, 49 og 50. Er der tale om en ulovlig aktivitet, om svig eller om bestikkelse, der vil kunne skade Fællesskabets interesser, forelægges sagen de myndigheder og instanser, der er fastsat i den gældende lovgivning.Afdeling 2 Bestemmelser for den anvisningsberettigede og anvisningsberettigede bemyndiget ved delegation eller subdelegationArtikel 481. Den anvisningsberettigede er økonomisk ansvarlig i overensstemmelse med vedtægten.2. Hvis en ved delegation eller subdelegation bemyndiget anvisningsberettiget finder, at en beslutning, som det påhviler ham at træffe, er i strid med gældende regler eller med principperne for forsvarlig økonomisk forvaltning, skal han give den fuldmagts-givende myndighed skriftlig meddelelse herom. Hvis den fuldmagtsgivende myndighed skriftligt giver den ved delegation eller subdelegation bemyndigede anvisningsberettigede en begrundet instruks om at gennemføre den ovenfor omhandlede beslutning, kan sidstnævnte, som skal gennemføre den, ikke drages til ansvar.3. I tilfælde af delegation forbliver den anvisningsberettigede ansvarlig for, at de oprettede systemer for forvaltning og intern kontrol fungerer effektivt, og for valget af den ved delegation bemyndigede anvisningsberettigede.4. Den instans, Kommissionen har oprettet i overensstemmelse med artikel 66, stk. 4, i den generelle finansforordning, for at kunne fastslå, om der foreligger en finansiel uregelmæssighed og dennes eventuelle konsekvenser, udøver over for fællesskabsorganet de samme beføjelser som dem, den er tildelt over for Kommissionens tjenestegrene.På grundlag af udtalelsen fra denne instans træffer direktøren for fællesskabsorganet afgørelse om indledning af en disciplinær procedure eller rejsning af erstatningskrav. Hvis den har opdaget systemrelaterede problemer, sender instansen den anvisningsberettigede og Kommissionens interne revisor en rapport med eventuelle henstillinger. Hvis denne udtalelse drager direktøren i tvivl, fremsender instansen den til bestyrelsen og til Kommissionens interne revisor.5. Det kan af enhver ansat kræves, at denne delvis eller fuldstændigt godtgør en skade, som fællesskabsorganet har lidt på grund af alvorlige personlige fejl, som den ansatte måtte have begået ved udøvelsen eller i forbindelse med udøvelsen af sin funktion.Ansættelsesmyndigheden træffer en motiveret afgørelse efter at have overholdt de formaliteter, som vedtægten foreskriver på det disciplinære område.Afdeling 3 Bestemmelser for regnskabsførere og forskudsbestyrereArtikel 49Bl.a. nedenstående ansvarspådragende handlinger kan medføre, at der over for en regnskabsfører træffes disciplinære foranstaltninger eller rejses erstatningskrav efter de regler, der er fastsat i vedtægten:a) tab eller beskadigelse af midler, værdier og dokumenter, som han har ansvaret for, eller tab eller beskadigelse gennem forsømmelighedb) ændring af bank- eller postgirokonti uden forudgående underretning af den anvisningsberettigedec) inkasseringer eller betalinger, der ikke er i overensstemmelse med de tilsvarende indtægts- eller betalingsordrerd) manglende inkassering af skyldige indtægter.Artikel 50Bl.a. nedenstående ansvarspådragende handlinger kan medføre, at der over for en forskudsbestyrer træffes disciplinære foranstaltninger eller rejses erstatningskrav efter de regler, der er fastsat i vedtægten:a) tab eller beskadigelse af midler, værdier og dokumenter, som han har ansvaret for, eller tab eller beskadigelse gennem forsømmelighedb) manglende dokumentation for de betalinger, han har foretagetc) udbetaling til andre end de berettigeded) manglende inkassering af skyldige indtægter.KAPITEL 4 FORVALTNING AF INDTÆGTERAfdeling 1 Generelle bestemmelserArtikel 51Fællesskabsorganet forelægger Kommissionen, under betingelser og med intervaller, som aftales med denne, anmodninger om udbetaling af hele eller en del af fællesskabstilskuddet, som skal være støttet på likviditetsoverslag.Artikel 52De midler, som Kommissionen udbetaler til fællesskabsorganet som tilskud, er rentebærende til fordel for Fællesskabernes almindelige budget.Afdeling 2 Overslag over fordringerArtikel 53I forbindelse med enhver foranstaltning eller situation, der kan medføre eller ændre en af fællesskabsorganets fordringer, udfærdiger den kompetente anvisningsberettigede på forhånd et overslag over fordringen.Afdeling 3 Fastlæggelse af fordringerArtikel 541. Fastlæggelse af en fordring er den handling, hvorved den anvisningsberettigede eller den ved delegation anvisningsberettigede:a) kontrollerer eksistensen af debitors gældb) fastslår eller kontrollerer fordringens tilstedeværelse og størrelsec) kontrollerer fordringens forfaldsvilkår.2. Enhver fordring, der er sikker, opgjort og forfalden til betaling, skal fastlægges gennem udstedelse af en indtægtsordre, som meddeles regnskabsføreren, efterfulgt af en debetnota, der sendes til debitor. Disse to dokumenter udstedes og sendes af den kompetente anvisningsberettigede.3. Med forbehold af de retsforskrifter og kontraktmæssige og aftalemæssige bestemmelser, der finder anvendelse, er enhver fordring, der ikke er indfriet på forfaldsdagen, som er fastsat i debetnotaen, rentebærende efter bestemmelserne i artikel 83 i Kommissionens forordning om gennemførelsesbestemmelser til den generelle finansforordning.4. I behørigt begrundede tilfælde kan visse løbende indtægter fastlægges foreløbigt.En foreløbig fastlæggelse omfatter flere individuelle beløb, som derfor ikke behøver blive individuelt fastlagt.Inden regnskabsårets udløb skal den anvisningsberettigede foretage ændringerne i de foreløbige fastlæggelser, således at de bringes i overensstemmelse med de faktiske konstaterede fordringer.Afdeling 4 Anvisning til indbetalingArtikel 55Anvisning til indbetaling er den handling, hvorved den kompetente anvisningsberettigede ved udstedelse af en indtægtsordre giver regnskabsføreren instruks om at inkassere en fordring, som han har fastlagt.Afdeling 5 InkasseringArtikel 561. Uretmæssigt udbetalte beløb inddrives.2. Regnskabsføreren tager sig af de indtægtsordrer, som den kompetente anvisningsberettigede på behørig måde har udstedt. Han skal sikre, at fællesskabsorganets indtægter bliver indbetalt, og sørge for, at deres krav bevares.3. Når den kompetente anvisningsberettigede påtænker at afstå fra at inkassere en fastlagt fordring, skal han sikre sig, at afkaldet formelt er i orden og i overensstemmelse med principperne for forsvarlig økonomisk forvaltning.Afkaldet på at inkassere en fastlagt fordring kommer til udtryk ved en afgørelse truffet af den anvisningsberettigede, som skal være begrundet. Den anvisningsberettigede kan ikke uddelegere denne afgørelse.Afkaldsbeslutningen skal indeholde oplysninger om de bestræbelser, der er gjort for at inkassere beløbet, og om de retlige og faktiske elementer, den hviler på.4. Den kompetente anvisningsberettigede annullerer en fastlagt fordring, hvis det viser sig, at fordringen ikke er fastlagt korrekt på grund af en retlig eller materiel fejl. Denne annullering kommer til udtryk gennem en afgørelse truffet af den kompetente anvisningsberettigede og er genstand for en passende begrundelse.5. Den kompetente anvisningsberettigede tilpasser størrelsen af en fastlagt fordring i opadgående eller nedadgående retning, hvis fordringen på grund af en faktuel fejl skal ændres, for så vidt som denne korrektion ikke medfører, at den fastlagte fordring til fordel for fællesskabsorganet bortfalder. Denne korrektion kommer til udtryk gennem en afgørelse truffet af den kompetente anvisningsberettigede og er genstand for en passende begrundelse.Artikel 571. Ved den faktiske inkassering foretager regnskabsføreren en bogføring i regnskaberne, og den kompetente anvisningsberettigede underrettes herom.2. Ved enhver kontant betaling til regnskabsførerens kasse skal der udstedes en kvittering.Artikel 581. Hvis den faktiske inkassering ikke har fundet sted ved udløbet af den frist, der er fastsat i debetnotaen, underretter regnskabsføreren den kompetente anvisningsberettigede herom og iværksætter omgående inkasseringsproceduren, eventuelt ad rettens vej, herunder i givet fald gennem modregning, eller hvis dette ikke er muligt, ved tvangsopkrævning.2. Regnskabsføreren kan i passende omfang inddrive fællesskabsorganets fordringer ved modregning, hvor debitor selv i forhold til fællesskabsorganet har en fordring, der er sikker, opgjort og forfalden til betaling, såfremt modregningen er retlig mulig.Artikel 59Regnskabsføreren kan sammen med den kompetente anvisningsberettigede kun give henstand med betalingen efter behørigt begrundet skriftlig anmodning fra debitor og på følgende to betingelser:a) debitoren forpligter sig til at betale rente efter den sats, der er fastsat i artikel 83 i Kommissionens forordning om gennemførelsesbestemmelser for den generelle finansforordning i hele henstandsperioden regnet fra den oprindelige forfaldsdatob) for at beskytte fællesskabsorganets interesser, stiller han en finansiel sikkerhed for både hovedstol og rente af gælden.Afdeling 6 Specifikke BESTEMMELSER vedrørende gebyrer og afgifterArtikel 601. Hvis fællesskabsorganet oppebærer gebyrer eller afgifter efter artikel 5, litra a), andet led, i denne forordning, udarbejdes der i begyndelsen af hvert regnskabsår et samlet foreløbigt overslag over disse.2. Generelt leverer fællesskabsorganet først tjenesteydelser i henhold til de pålagte opgaver, efter at det tilsvarende gebyr eller den tilsvarende afgift er fuldt ud betalt.3. Hvis der undtagelsesvis er leveret en tjenesteydelse uden forudgående betaling af det tilsvarende gebyr eller den tilsvarende afgift, finder afdeling 3, 4 og 5 i dette kapitel anvendelse.KAPITEL 6 FORVALTNING AF UDGIFTERArtikel 611. Enhver udgift omfatter indgåelse af en forpligtelse, fastsættelse, anvisning til betaling og betaling.2. Forud for enhver udgiftsforpligtelse skal der træffes en finansieringsafgørelse.3. Fællesskabsorganets arbejdsprogram har værdi af finansieringsafgørelse for så vidt angår de aktiviteter, det omfatter, såfremt disse er klart identificeret og de grundliggende kriterier er nøje fastlagt.4. Administrationsbevillingerne kan anvendes uden en forudgående finansieringsafgørelse.Afdeling 1 Indgåelse af udgiftsforpligtelserArtikel 621. En budgetmæssig forpligtelse består i at afsætte de bevillinger, der er nødvendige for at kunne gennemføre senere betalinger til indfrielse af en retlig forpligtelse.2. En retlig forpligtelse er den handling, hvorved den kompetente anvisningsberettigede indgår eller fastslår en forpligtelse, der medfører en udgift, som skal finansieres over budgettet.3. Der er tale om en budgetmæssig enkeltforpligtelse, hvis den person, som udgiften vedrører, er bestemt.4. Der er tale om en samlet budgetmæssig forpligtelse, hvis mindst ét af de elementer, der er nødvendige for at identificere enkeltforpligtelsen, ikke er bestemt.5. En budgetmæssig forpligtelse er foreløbig, hvis den har til formål at dække løbende administrationsudgifter, hvor enten beløbet eller de endelige modtagere ikke er endeligt bestemt.Den foreløbige budgetmæssige forpligtelse iværksættes enten gennem indgåelse af én eller flere retlige enkeltforpligtelser, der giver ret til senere udbetalinger, eller i visse undtagelsestilfælde, hvor der er tale om udgifter til personaleforvaltning, gennem direkte betaling.Artikel 631. I forbindelse med enhver foranstaltning, som kan have udgiftsvirkning for budgettet, skal den kompetente anvisningsberettigede indgå en budgetmæssig forpligtelse, før han indgår en retlig forpligtelse over for tredjemand.2. Retlige enkeltforpligtelser vedrørende individuelle eller foreløbige budgetforpligtelser indgås senest den 31. december i år n.Ved udløbet af de perioder, der er anført i første afsnit, frigør den kompetente anvisningsberettigede den del af disse budgetmæssige forpligtelser, der ikke er omfattet af en retlig forpligtelse.3. Ved retlige forpligtelser og de tilsvarende budgetmæssige forpligtelser indgået i forbindelse med foranstaltninger, der strækker sig over mere end ét regnskabsår, gives der, undtagen når der er tale om personaleudgifter, en tidsfrist for indfrielse af forpligtelserne, fastsat i overensstemmelse med princippet om forsvarlig økonomisk forvaltning.Den del af sådanne forpligtelser, der ikke er indfriet seks måneder efter denne frist for gennemførelsen, frigøres efter bestemmelserne i artikel 11.Artikel 64Når der vedtages en budgetmæssig forpligtelse, sikrer den kompetente anvisningsberettigede sig:a) at konteringen sker under den rigtige budgetpostb) at bevillingerne er til stedec) at udgiften er i overensstemmelse med de gældende bestemmelser, bl.a. grundretsakten, de finansielle bestemmelser for det enkelte fællesskabsorgan samt enhver foranstaltning, der er truffet i medfør af dissed) at princippet om forsvarlig økonomisk forvaltning er overholdt.Afdeling 2 Fastsættelse af udgifterArtikel 65Fastsættelse af en udgift er den handling, hvorved den kompetente anvisningsberettigede:a) kontrollerer tilstedeværelsen af kreditors adkomstb) kontrollerer fordringens forfaldsbetingelserc) fastslår eller kontrollerer fordringens tilstedeværelse og størrelse.Artikel 661. Enhver fastsættelse af en udgift bygger på bilag, der beviser kreditors adkomst, på grundlag af konstaterede faktiske ydelser, faktisk foretagne leverancer eller faktisk udført arbejde eller på grundlag af andre dokumenter, der berettiger betalingen.2. Beslutningen om betaling kommer til udtryk ved, at den kompetente anvisningsberettigede med sin underskrift attesterer påtegningen "kan betales".3. I et system, hvor der ikke anvendes edb, sker betalingsgodkendelsen ved anvendelse af et stempel forsynet med den kompetente anvisningsberettigedes underskrift. I et system, hvor der anvendes edb, sker betalingsgodkendelsen ved anvendelse af et password tilhørende den kompetente anvisningsberettigede.Afdeling 3 Anvisning til betaling af udgifterArtikel 671. Anvisning til betaling af udgifter er den handling, hvorved den kompetente anvisningsberettigede ved udstedelse af en betalingsordre giver regnskabsføreren instruks om at betale en udgift, som han har fastsat.2. Betalingsordren dateres og underskrives af den kompetente anvisningsberettigede og fremsendes derefter til regnskabsføreren. Bilagene opbevares af den anvisningsberettigede i overensstemmelse med artikel 38, stk. 5.3. I givet fald ledsages den betalingsordre, der fremsendes til regnskabsføreren, af et dokument, der bekræfter, at varerne er registreret i de fortegnelser, der er omhandlet i artikel 91.Afdeling 4 Betaling af udgifterArtikel 681. Betalingen er baseret på påvisningen af, at den tilsvarende foranstaltning er gennemført i overensstemmelse med bestemmelserne i den grundlæggende retsakt, jf. artikel 49 i den generelle finansforordning, og i kontrakten eller tilskudsaftalen og dækker en af følgende transaktioner:a) betaling af hele det skyldige beløbb) betaling af det skyldige beløb i form af:(i) forfinansiering, eventuelt opdelt i flere delbetalinger(ii) en eller flere mellemliggende betalinger(iii) betaling af saldoen af det skyldige beløb.Forudfinansieringen afskrives helt eller delvis på de mellemliggende betalinger.Den samlede forfinansiering og mellemliggende betaling afskrives på de resterende betalinger.2. Ved bogføringen sondres der mellem de på betalingstidspunktet forskellige typer af betalinger, som omhandlet i stk. 1.Artikel 69Regnskabsføreren betaler udgifterne inden for de grænser, som de disponible midler sætter.Afdeling 5 Tidsfrister i forbindelse med forvaltning af udgifterArtikel 70Udgifter skal fastsættes, anvises til betaling og betales inden for de tidsfrister og efter de bestemmelser, der er fastsat i artikel 87-103 i forordningen om gennemførelsesbestemmelser til den generelle finansforordning.KAPITEL 7 EDB-SYSTEMERArtikel 71Hvis indtægter og udgifter forvaltes ved hjælp af edb-systemer, kan underskrifter foretages elektronisk.KAPITEL 8 DEN INTERNE REVISORArtikel 721. Fællesskabsorganet har en intern revision, som fungerer i overensstemmelse med de relevante internationale standarder.2. I overensstemmelse med artikel 185, stk. 3, i den generelle finansforordning varetages denne funktion af Kommissionens interne revisor, jf. artikel 85 i den generelle finansforordning. I denne egenskab er han over for fællesskabsorganet ansvarlig for at kontrollere, at systemerne og procedurerne til budgetgennemførelsen fungerer korrekt.Artikel 731. Den interne revisor rådgiver fællesskabsorganet med hensyn til risikostyring ved at afgive uafhængige udtalelser om kvaliteten af forvaltnings- og kontrolsystemer og ved at fremsætte henstillinger til forbedring af betingelserne for gennemførelsen af transaktionerne og til fremme af en forsvarlig økonomisk forvaltning.Han har til opgave:a) at vurdere, om de interne forvaltningssystemer er hensigtsmæssigt udformet og fungerer effektivt, og i hvilket omfang tjenestegrenene har formået at gennemføre programmer og foranstaltninger set i lyset af de dermed forbundne risicib) at vurdere udformningen og kvaliteten af de interne kontrolsystemer, der anvendes på alle budgetgennemførelsestransaktioner.2. Den interne revisors hverv dækker hele fællesskabsorganets virksomhed og alle dets tjenester. Han har fuldstændig og ubegrænset adgang til alle oplysninger, der er nødvendige for udførelsen af hans opgaver.3. Den interne revisor aflægger rapport til bestyrelsen og direktøren for fællesskabsorganet om resultatet af sine undersøgelser og anfører heri eventuelle henstillinger på baggrund af revisionsarbejdet. Disse sørger for, at henstillingerne følges op.4. Den interne revisor forelægger fællesskabsorganet en årlig rapport over den interne revision med angivelse af bl.a. antallet og typen af de interne revisioner, der er foretaget, af fremsatte henstillinger og af den opfølgning, der er foretaget af disse henstillinger. Den årlige rapport omhandler desuden de systemrelaterede problemer, der er konstateret af den specialiserede instans, der er oprettet i henhold til artikel 66, stk. 4, i den generelle finansforordning.5. Fællesskabsorganet sender hvert år dechargemyndigheden og Kommissionen en rapport, der er udarbejdet af direktøren for fællesskabsorganet, og som opsummerer antallet og arten af de interne revisioner, der er foretaget af den interne revisor, de fremsatte henstillinger og opfølgningen af disse henstillinger.Artikel 74Den interne revisors ansvar i forbindelse med udøvelsen af hvervet er fastsat i overensstemmelse med artikel 87 i den generelle finansforordning.AFSNIT V INDGÅELSE AF OFFENTLIGE AFTALERArtikel 75Hvad angår indgåelsen af offentlige aftaler finder de relevante bestemmelser i den generelle finansforordning samt gennemførelsesbestemmelserne anvendelse.AFSNIT VI TILSKUD YDET AF FÆLLESSKABSORGANETArtikel 76Når fællesskabsorganet kan yde tilskud i overensstemmelse med bestemmelserne i grundretsakten for fællesskabsorganet, finder de relevante bestemmelser i den generelle finansforordning samt gennemførelsesbestemmelserne anvendelse.AFSNIT VII AFLÆGGELSE AF ÅRSREGNSKABET OG REGNSKABSFØRINGKAPITEL 1 AFLÆGGELSE AF ÅRSREGNSKABETArtikel 77Fællesskabsorganets årsregnskab omfatter:a) årsopgørelsen for fællesskabsorganetb) beretningen om gennemførelsen af fællesskabsorganets budget.Fællesskabsorganets årsregnskab ledsages af en rapport om den budgetmæssige og finansielle forvaltning i regnskabsåret.Artikel 78Årsregnskabet skal være formelt korrekt, pålideligt og fuldstændigt og give et retvisende billede af:a) for så vidt angår årsopgørelserne: aktiver, passiver, udgifter og indtægter, rettigheder og forpligtelser, der ikke er opført under aktiver og passiver, og likviditetsbevægelserb) for så vidt angår beretningen om gennemførelsen af budgettet: de enkelte foranstaltninger vedrørende gennemførelse af budgettet både med hensyn til indtægter og udgifter.Artikel 79Årsopgørelserne opstilles i overensstemmelse med følgende almindeligt anerkendte regnskabsprincipper, jf. gennemførelsesbestemmelserne til den generelle finansforordning:a) princippet om going concernb) forsigtighedsprincippetc) princippet om konsekvens med hensyn til anvendte regnskabsmetoderd) princippet om anvendelse af sammenlignelige oplysningere) princippet om væsentlighedf) ikke-modregningsprincippetg) princippet om indhold frem for formaliah) periodiseringsprincippet.Artikel 801. Ifølge periodiseringsprincippet skal årsopgørelserne omfatte udgifter og indtægter, der vedrører regnskabsåret, uanset betalings- eller inkasseringstidspunkt.2. Værdien af aktiver og passiver bestemmes efter de værdiansættelsesregler, der er fastsat ved regnskabsmetoderne i artikel 132 i den generelle finansforordning.Artikel 811. Årsopgørelserne opstilles i euro og omfatter:a) Balancen og resultatopgørelsen, der viser formuestillingen, den finansielle stilling og det økonomiske resultat pr. 31. december i det forløbne regnskabsår; årsopgørelserne opstilles efter det skema, der er fastsat i Rådets direktiv om årsregnskaberne for visse selskabsformer, idet der dog tages hensyn til de særlige træk, der kendetegner fællesskabsorganets aktiviteterb) pengestrømsanalysen, der viser regnskabsårets indbetalinger og udbetalinger og den endelige likviditetssaldoc) opgørelsen over ændringer i egenkapitalen, der på detaljeret måde viser de stigninger og fald, der i regnskabsårets løb er registreret for hver enkelt post på kapitalkontiene.2. Bilaget til årsopgørelserne skal supplere og indeholde noter til de i stk. 1 omhandlede oplysninger i årsopgørelserne og indeholde alle yderligere oplysninger, der er nødvendige ifølge international regnskabspraksis, når disse oplysninger er relevante for fællesskabsorganets aktiviteter.Artikel 82Beretningerne om budgetgennemførelsen opstilles i euro. De omfatter:a) opgørelsen over resultatet af budgetgennemførelsen, der sammenfatter alle budgettransaktioner i regnskabsåret, både med hensyn til indtægter og udgifter; den opstilles efter samme skema som budgettetb) bilaget til opgørelsen over resultatet af budgetgennemførelsen, der indeholder supplerende oplysninger om og noter til de heri indeholdte oplysninger.Artikel 83Fællesskabsorganets regnskabsfører fremsender senest den 1. marts i året efter det afsluttede regnskabsår sit foreløbige årsregnskab, ledsaget af rapporten om den budgetmæssige og finansielle forvaltning i regnskabsåret, jf. artikel 77, til Kommissionens regnskabsfører, for at denne kan foretage den regnskabsmæssige konsolidering som omhandlet i artikel 127 i den generelle finansforordning.Artikel 841. I henhold til bestemmelserne i artikel 129 i den generelle finansforordning fremsætter Revisionsretten senest den 15. juni sine bemærkninger til hver institutions og hvert organs foreløbige årsregnskab, jf. artikel 185 i samme generelle finansforordning.2. Ved modtagelsen af Revisionsrettens bemærkninger til fællesskabsorganets foreløbige årsregnskab, opstiller direktøren på eget ansvar det endelige årsregnskab  og sender det til bestyrelsen for fællesskabsorganet, som afgiver en udtalelse om årsregnskabet.3. Direktøren for fællesskabsorganet fremsender senest den 1. juli i året efter det afsluttede regnskabsår dette endelige årsregnskab, ledsaget af bestyrelsens udtalelse, til Kommissionens regnskabsfører, Revisionsretten, Europa-Parlamentet og Rådet.4. Fællesskabsorganets endelige årsregnskab offentliggøres i De Europæiske Fællesskabers Tidende den 31. oktober i året efter det afsluttede regnskabsår.5. Direktøren for fællesskabsorganet fremsender senest den 30. september et svar til Revisionsretten på de bemærkninger, som denne har fremsat i forbindelse med sin årsberetning.KAPITEL 2 OPSTILLING AF REGNSKABERAfdeling 1 Fælles bestemmelserArtikel 851. Fællesskabsorganets regnskabssystem er et system, der gør det muligt at registrere og klassificere budgetmæssige og finansielle oplysninger.2. Regnskabet består af et almindeligt regnskab og et budgetregnskab. Regnskaberne føres i euro på basis af kalenderåret.3. Det almindelige regnskab og budgetregnskabet afsluttes ved regnskabsårets udgang med henblik på opstilling af det årsregnskab, der omhandles i kapitel 1.4. Bestemmelserne i stk. 2 og 3 er ikke til hinder for, at den anvisningsberettigede desuden fører et analytisk regnskab.Artikel 86De regnskabsregler og -metoder samt den harmoniserede budgetkontoplan, der skal anvendes af fællesskabsorganet, vedtages af Kommissionens regnskabsfører i overensstemmelse med artikel 133 i den generelle finansforordning.Afdeling 2 Det almindelige regnskabArtikel 87I det almindelige regnskab registreres i kronologisk rækkefølge og efter dobbelt bogholderimetoden alle begivenheder og transaktioner, der påvirker den økonomiske og finansielle situation og formuestillingen for fællesskabsorganet.Artikel 881. De enkelte kontobevægelser og kontienes saldi bogføres.2. Alle regnskabsposteringer, herunder regnskabsmæssige korrektioner, skal være baseret på bilag, hvortil der henvises.3. Regnskabssystemet skal gøre det muligt at spore hver enkelt regnskabspostering.Artikel 89Fællesskabsorganets regnskabsfører foretager, efter regnskabsårets udløb og frem til datoen for forelæggelse af de endelige regnskaber, de korrektioner, der er nødvendige for at sikre, at der opstilles et formelt korrekt og pålideligt årsregnskab, som giver et retvisende billede; dog må sådanne korrektioner ikke medføre udbetalinger eller indbetalinger med virkning for det pågældende regnskabsår.Afdeling 3 BudgetregnskabetArtikel 901. Budgetregnskabet gør det muligt i detaljer at følge gennemførelsen af budgettet.2. Med det formål registreres i budgetregnskabet alle de i afsnit IV i denne forordning omhandlede transaktioner vedrørende gennemførelse af budgettet, både med hensyn til indtægter og udgifter.KAPITEL 4 FORMUEFORTEGNELSEArtikel 911. Fællesskabsorganet skal føre fortegnelser, der viser mængden og værdien af Fællesskabernes materielle, immaterielle og finansielle anlægsaktiver, efter en model vedtaget af Kommissionens regnskabsfører.Fællesskabsorganet kontrollerer, at oplysningerne i disse fortegnelser stemmer overens med de virkelige forhold.2. Salg af løsøre skal annonceres på passende måde.AFSNIT VIII EKSTERN REVISION OG DECHARGEKAPITEL 1 EKSTERN REVISIONArtikel 92Revisionsretten reviderer fællesskabsorganets regnskaber i overensstemmelse med EF-traktatens artikel 248.Artikel 931. Fællesskabsorganet sender Revisionsretten det endeligt vedtagne budget. Det underretter så snart som muligt Revisionsretten om alle beslutninger og foranstaltninger, som det træffer i henhold til artikel 10, 14, 19 og 23.2. Fællesskabsorganet sender Revisionsretten alle interne bestemmelser, som det vedtager på det finansielle område.3. Revisionsretten underrettes om udnævnelser af anvisningsberettigede, regnskabsførere og forskudsbestyrere samt om uddelegering af beføjelser, der sker med hjemmel i artikel 34, artikel 43, stk. 1 og 4, og artikel 44.Artikel 94Revisionsrettens kontrol gennemføres i overensstemmelse med artikel 139-144 i den generelle finansforordning.KAPITEL 2 DECHARGEArtikel 951. Efter henstilling fra Rådet meddeler Europa-Parlamentet inden den 30. april i år n+2 direktøren for fællesskabsorganet decharge for gennemførelsen af budgettet for regnskabsåret n.2. Hvis den frist, der nævnes i stk. 1, ikke kan overholdes, oplyser Europa-Parlamentet eller Rådet direktøren for fællesskabsorganet om årsagerne til, at afgørelsen har måttet udsættes.3. Hvis Europa-Parlamentet udsætter afgørelsen om decharge, skal direktøren for fællesskabsorganet hurtigst muligt træffe foranstaltninger, der gør det lettere at fjerne hindringerne for denne afgørelse.Artikel 961. Dechargeafgørelsen omfatter regnskaberne for alle fællesskabsorganets indtægter og udgifter, den heraf følgende saldo og fællesskabsorganets aktiver og passiver som opført på balancen.2. Med henblik på at meddele decharge gennemgår Europa-Parlamentet efter Rådet fællesskabsorganets regnskaber, finansielle oversigter og balance. Parlamentet gennemgår også Revisionsrettens årsberetning, ledsaget af svarene fra direktøren for fællesskabsorganet samt de af Revisionsrettens særberetninger, der er relevante for det pågældende regnskabsår, og Revisionsrettens erklæring om regnskabernes rigtighed og de underliggende transaktioners lovlighed og formelle rigtighed.3. Hvis Europa-Parlamentet anmoder om det, forelægger direktøren for fællesskabsorganet det alle oplysninger, der er nødvendige for at kunne kontrollere gennemførelsen af budgettet for det pågældende regnskabsår.Artikel 971. Direktøren for fællesskabsorganet gør alt for at efterkomme bemærkningerne i Europa-Parlamentets afgørelse om decharge og de kommentarer, der ledsager Rådets henstilling om decharge.2. Hvis Europa-Parlamentet eller Rådet anmoder om det, skal direktøren for fællesskabsorganet aflægge rapport om de foranstaltninger, han har truffet som reaktion på disse bemærkninger og kommentarer. Han fremsender en kopi heraf til Kommissionen.AFSNIT X OVERGANGSBESTEMMELSER OG AFSLUTTENDE BESTEMMELSERArtikel 98De frister, der er omhandlet i artikel 84, anvendes første gang for regnskabsåret 2005.For de foregående regnskabsår fastsættes disse frister til henholdsvis:a) den 15. september for så vidt angår artikel 84, stk. 3b) den 30. november for så vidt angår artikel 84, stk. 4c) den 31. oktober for så vidt angår artikel 84, stk. 5.Artikel 99Europa-Parlamentet, Rådet og Kommissionen har beføjelse til at indhente alle nødvendige oplysninger og forklaringer vedrørende budgetspørgsmål henhørende under deres respektive kompetenceområder.Artikel 100Bestyrelsen for det enkelte fællesskabsorgan vedtager på forslag af direktøren og efter aftale med Kommissionen, jf. bestemmelserne i artikel 185 i den generelle finansforordning, om nødvendigt gennemførelsesbestemmelserne for fællesskabsorganets egen finansforordning.Artikel 101Efter nærværende forordnings ikrafttræden skal hvert af de organer, der er omhandlet i artikel 185 i den generelle finansforordning, vedtage en ny finansforordning inden den 1. januar 2003 eller under alle omstændigheder senest seks måneder efter den dato, hvor det er omfattet af nævnte artikel 185 som følge af tildelingen af et tilskud over De Europæiske Fællesskabers budget.Artikel 102Denne forordning træder i kraft på tyvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den [...]På Komissionens vegneMedlem af Kommissionen